Carl Spitzwegs *Portrettmaleren* fra 1860.
«Lady Agnew» malt av John Singer Sargent, amerikansk-britisk kunstmaler, ansett som den fremste portrettmaleren i sin generasjon. 
**Portrett** er et bilde eller en skildring av et bestemt menneskes individuelle særtrekk, i billedkunsten oftest ansiktet, i litteraturen personens indre og ytre egenskaper. Selv om mange portretter prøver å gjengi modellen så riktig og likt som mulig, er alle portretter mer eller mindre bevisste tolkninger av personligheten eller rollen. 

Et portrett som litterær framstilling kan for eksempel være et portrettintervju. I overført betydning kan portrettet også beskrive særtrekkene ved et sted eller en gjenstand, ofte gjennom bruk av besjeling. Et portrett kan dessuten være et musikkstykke, en film eller lignende som karakteriserer eller behandler en person på en nærgående og individuell måte.

Etymologi
---------

Et portrett ble tidligere ofte kalt et **kontrafei** eller et konterfej. Ordet kontrafei kommer fra tysk «konterfei» etter det franske «contrefait» fra det latinske «contrafacere», som betyr «etterligne». Ordet portrett kommer fra det franske «portrait» som igjen stammer fra det latinske «protrahere», det vil si «trekke fram».

Portrettkunsten
---------------

Erik XIV av Sverige (1533-1577) framstilt som potent «krigerkonge» med marskalkstaven som fallossymbol.
Innenfor skulptur er det vanlig å skille mellom *byste*, det vil si et portrettert hode med brystutsnitt, *herme*, der brystpartiet begynner i en høy, firkantet sokkel, og *statue*, der modellen gjengis i helfigur (eventuelt som en *kolossalstatue*). Innenfor maleri og tegning forteller begrepene *helfigur*, *knestykke* og *brystbilde* hvor mye av modellen som er med på bildet. Ellers brukes betegnelsene *en face* når portrettet viser hodet forfra, mens *en profil* når det blir vist fra sida.

Portrettet skal vanligvis likne mest mulig på modellen eller fremheve det karakteristiske ved modellens ytre, men kan også forskjønne og idealisere utseendet. Ved det *overindividuelle portrettet* beskrives imidlertid personen gjennom angivelse av navn, embetstegn, attributt, symboler eller familievåpen.

Portrettets funksjon har tradisjonelt vært å representere, minne om eller ære den som blir avbildet. I tillegg viser portrettet et menneske, noe betrakteren både kjenner seg igjen i og er naturlig interessert i. I religiøs forstand er mennesket dessuten det ypperste i Guds skaperverk. I kunsthistorien har derfor portrettsjangeren vært spesielt høyt ansett, og stått nest etter det religiøse maleriet i rang.

Den ortodokse kirkes ikoner følger en steng tradisjon fra bysantinsk maleri. Portrettlikheten er underordnet bildets formidlende, religiøse og meditative innhold. Også kunstnerne er anonyme.

Alt etter hvor mange personer som avbildes, snakker man om *enkeltportrett*, *dobbeltportrett* og *gruppeportrett*. Dobbeltportretter kan også være samme person gjengitt to ganger i samme bilde, men fra forskjellige vinkler. Selvportrettet har en lang tradisjon innen portrettkunsten.

Svenske Erik XIV (1533-1577) framstilt som mektig «krigerkonge» i rustning av Domenicus ver Wildt. Å framstille monarken med marskalkstav istedenfor kongelige riksregalier understreker de militære bragdene hans. Med forklarende tekst skrevet inn i bildet blir det et verdig tidsdokument.Legg ellers merke til hvordan marskalkstaven er plassert over skamkapselen slik at den kan tolkes som en potent fallos.

Eksempler fra kunst- og kulturhistorien
---------------------------------------

### Maleri

*Utdypende artikkel: Malerkunst*

Maleri er en kunstnerisk uttrykksform som består i å lage bilder ved hjelp av farger på forskjellige slags flater. Både materialene og teknikken kan variere. Mange regner malerkunsten som den viktigste kunstformen, og bruker ofte ordet «kunst» i betydninga «malerkunst». 

* De nærværende ansiktene til Paquius Proclulus og hans kone fra ca. år 25 er et romersk eksempel på fremragende portrettmaleri.De nærværende ansiktene til Paquius Proclulus og hans kone fra ca. år 25 er et romersk eksempel på fremragende portrettmaleri.
* Ikon av jomfru Maria fra Kostroma i Russland fra 1000-tallet.Ikon av jomfru Maria fra Kostroma i Russland fra 1000-tallet.
* Darmstadt kirke, anonymDarmstadt kirke, anonym
* Bryllupsbildet har vært populært i lang tid. I Jan van Eycks berømte maleri av ekteparet Arnolfini fra 1434 sees også kunstneren som en bitteliten figur i speilet bak.Bryllupsbildet har vært populært i lang tid. I Jan van Eycks berømte maleri av ekteparet Arnolfini fra 1434 sees også kunstneren som en bitteliten figur i speilet bak.
* Leonardo da Vincis mystiske Mona Lisa fra rundt 1505 er kanskje verdens mest kjente portrett. Det er uvisst hvem modellen var.Leonardo da Vincis mystiske Mona Lisa fra rundt 1505 er kanskje verdens mest kjente portrett. Det er uvisst hvem modellen var.
* Selvportrett, Albrecht Dürer (1471–1528)Selvportrett, Albrecht Dürer (1471–1528)
* Giuseppe Arcimboldo var en tidlig forgjenger for surrealistene. I maleriet av Rudolf II fra 1590 leker han både med portrett-  og stillebentradisjonene.Giuseppe Arcimboldo var en tidlig forgjenger for surrealistene. I maleriet av Rudolf II fra 1590 leker han både med portrett- og stillebentradisjonene.
* Tyrkisk portrett fra 1595 av Muhammed ved Kaba i Mekka. På grunn av bildeforbudet i islam og av respekt for profeten, er ansiktet skjult bak et slør. Glorien av ildtunger symboliserer Guds kraft.Tyrkisk portrett fra 1595 av Muhammed ved Kaba i Mekka. På grunn av bildeforbudet i islam og av respekt for profeten, er ansiktet skjult bak et slør. Glorien av ildtunger symboliserer Guds kraft.
* Trippelportrett av kong Karl I av England, malt av Anthonis van Dyck 1635–1636.Trippelportrett av kong Karl I av England, malt av Anthonis van Dyck 1635–1636.
* Hyacinthe Rigauds portrettlike og pompøse maleri av den franske solkongen Ludvig 14. fra 1701.Hyacinthe Rigauds portrettlike og pompøse maleri av den franske solkongen Ludvig 14. fra 1701.
* Francisco Goyas menneskelige gruppeportrett av den spanske kongen Karl IV og hans familie fra 1801 brøyt radikalt med tidligere idealiserende tradisjoner.Francisco Goyas menneskelige gruppeportrett av den spanske kongen Karl IV og hans familie fra 1801 brøyt radikalt med tidligere idealiserende tradisjoner.
* «Miss Mary Hickey» malt av Joshua Reynolds«Miss Mary Hickey» malt av Joshua Reynolds
* James McNeill Whistlers portrett av sin mor fra 1871 formidler strenghet, respekt og levd liv.James McNeill Whistlers portrett av sin mor fra 1871 formidler strenghet, respekt og levd liv.
* «Le Désespéré», selvportrett, Gustave Courbet, c. 1843«Le Désespéré», selvportrett, Gustave Courbet, c. 1843
* Det berømte maleriet av Vincent van Gogh med bandasjert øre fra 1888.Det berømte maleriet av Vincent van Gogh med bandasjert øre fra 1888.
* Portrett av Josette, Juan Gris1918Portrett av Josette, Juan Gris1918

### Fotografi

*Utdypende artikkel: Fotografi*
Et fotografisk bilde dannes ved å eksponere en lysfølsom overflate, for eksempel en film eller en lysfølsom bildebrikke, for lysstråler gjennom et optisk system (kamera). Et fotografi er, i motsetning til maleri, grafikk eller andre former for bilder, en eksakt gjengivelse av motivet som dannes i eksponeringsøyeblikket. Men ønsker man et mer kunstnerisk uttrykk eller av annen årsak å endre på fotoet kan man etterbehandle det enten, med manuell fargelegging, retusjering, redigering eller etterbehandling ved hjelp av forskjellig programvare.

* Portrett av den finske pianisten Fanny Flodin-Gustavson (venstre) og den finsk norske sangeren Ida Flodin, Daniel Nyblin ca. 1890Portrett av den finske pianisten Fanny Flodin-Gustavson (venstre) og den finsk norske sangeren Ida Flodin, Daniel Nyblin ca. 1890
* Informasjonskort med «mug shot» (arrestantfoto) av Josef Stalin i registeret til tsarens sikkerhetstjeneste 1911. Stalin ble Sovjetunionens diktator fra 1924 til 1953Informasjonskort med «mug shot» (arrestantfoto) av Josef Stalin i registeret til tsarens sikkerhetstjeneste 1911. Stalin ble Sovjetunionens diktator fra 1924 til 1953
* Portrett av forfatteren Olav Duun. Anders Beer Wilse 1928. Håndkolorert dias.Portrett av forfatteren Olav Duun. Anders Beer Wilse 1928. Håndkolorert dias.
* Den tyske politikeren Adolf Hitler som uniformert statsmann med blikket framover 1937. Hans penselbart og skrå lugg er en signaturfrisyre som mange fortsatt forbinder med diktatoren. Det skyldes blant annet nazistenes bevisste bruk av visuell propaganda. Mange av portrettene ble tatt av «hoffotografen» Heinrich Hoffmann.Den tyske politikeren Adolf Hitler som uniformert statsmann med blikket framover 1937. Hans penselbart og skrå lugg er en signaturfrisyre som mange fortsatt forbinder med diktatoren. Det skyldes blant annet nazistenes bevisste bruk av visuell propaganda. Mange av portrettene ble tatt av «hoffotografen» Heinrich Hoffmann.
* Fotoportrettet har vært og er viktig innen kunstfotografi og fotojournalistikk. Dorothea Langes berømte Migrant Mother viser en fattig landarbeider i California 1936. Bildet har blitt et ikonsk symbol på den store depresjonen i USA og befolkningens offer og utholdenhet. Det er også eksempel på et delvis iscenesatt dokumentarfoto.Fotoportrettet har vært og er viktig innen kunstfotografi og fotojournalistikk. Dorothea Langes berømte *Migrant Mother* viser en fattig landarbeider i California 1936. Bildet har blitt et ikonsk symbol på den store depresjonen i USA og befolkningens offer og utholdenhet. Det er også eksempel på et delvis iscenesatt dokumentarfoto.
* I flere diktaturer har det vært vanlig å dyrke lederen som en halvgud og spre portretter overalt. Bildet viser kommunist-Kinas grunnlegger Mao Zedong utenfor Den forbudte by i Beijing.I flere diktaturer har det vært vanlig å dyrke lederen som en halvgud og spre portretter overalt. Bildet viser kommunist-Kinas grunnlegger Mao Zedong utenfor Den forbudte by i Beijing.
* Portrett av David Bowie, reklame for albumet Let's Dance, 1983.Portrett av David Bowie, reklame for albumet *Let's Dance*, 1983.
* Heavy Metal!, Gexon 2011Heavy Metal!, Gexon 2011

### Byste

*Utdypende artikkel: Byste*
En byste er en skulptur som avbilder en persons bryst, skuldre og hode. Ofte er det et portrett der de tredimensjonale formene likner modellen og gjenskaper de karakteristiske trekkene. Byster kan lages i alle typer formbare materialer, men modelleres vanligvis i leire med avstøpning i bronse eller hugges ut i marmor eller andre varige materialer.

* I Oldtidens Egypt er det en rekke eksempler på slående, individuelle portretter, også på mennesker uten stor makt.I Oldtidens Egypt er det en rekke eksempler på slående, individuelle portretter, også på mennesker uten stor makt.
* Nefertiti byste i Neues Museum, BerlinNefertiti byste i Neues Museum, Berlin
* Byste av Ludwig van Beethoven, Hugo HagenByste av Ludwig van Beethoven, Hugo Hagen
* De avgudliknende monumantalportrettene av George Washington, Thomas Jefferson, Theodore Roosevelt og Abraham Lincoln i Mount Rushmore har vært amerikanske ikoner siden 1941.De avgudliknende monumantalportrettene av George Washington, Thomas Jefferson, Theodore Roosevelt og Abraham Lincoln i Mount Rushmore har vært amerikanske ikoner siden 1941.
* Den henrettede, australske landeveisrøveren Ned Kellys dødsmaske 1880. Dødsmasker er avstøpninger i gips eller voks og gir stor portrettlikhet med den avdøde.Den henrettede, australske landeveisrøveren Ned Kellys dødsmaske 1880. Dødsmasker er avstøpninger i gips eller voks og gir stor portrettlikhet med den avdøde.

Se også
-------

* Karikatur – maske – ansikt – frenologi
* Fantomportrett
* Selvportrett
* Post mortem-portrett
* Portrettintervju
* Skulptur

### Lærebøker

* Søkbar digitalkopi av *Oljemaling : portretter* av Ray Smith, utgitt av Teknologisk forlag 1994

Eksterne lenker
---------------

* (en) Portraits – kategori av bilder, video eller lyd på Commons Rediger på Wikidata

* (en) Portrait – galleri av bilder, video eller lyd på Commons Rediger på Wikidata
* Portrettanalyse (på engelsk)
* Selvportretter på Wikimedia

Portal: Kunst

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Universalis **·** Nationalencyklopedin **·** Nationalencyklopedin **·** GND **·** LCCN **·** BNF **·** BNF (data) **·** NDL **·** NKC **·** NKC **·** BBC Things
 |